b'\n_START_ARTICLE_\nEtiopija\n_START_SECTION_\nNarodnosti in uradni jeziki\n_START_PARAGRAPH_\nV Etiopiji \xc5\xbeivi ve\xc4\x8d kot 80 etni\xc4\x8dnih skupin; po podatkih popisa iz leta 2007 so naj\xc5\xa1tevil\xc4\x8dnej\xc5\xa1a Oromci, ki predstavljajo 34,4\xc2\xa0% prebivalstva dr\xc5\xbeave. Sledijo jim Amharci s 27,0\xc2\xa0% ter Somalci in Tigrejci s po \xc5\xa1estimi odstotki. Najbolj raz\xc5\xa1irjena materna jezika sta orom\xc5\xa1\xc4\x8dina in amhar\xc5\xa1\xc4\x8dina, slednja je tudi uradni jezik dr\xc5\xbeave.\n_START_SECTION_\nPodnebje\n_START_PARAGRAPH_\nV Danakilski kotlini je podnebje pu\xc5\xa1\xc4\x8davsko, kar pomeni da stopinje prese\xc5\xbeejo ve\xc4\x8d kot 50 stopinj celzija.Zna\xc4\x8dilne je tudi to da je  malo padavin(manj kot 200\xc2\xa0mm). Na vi\xc5\xa1avju je podnebje tropsko,vendar se z nadmorsko vi\xc5\xa1ino spreminja.\n_START_SECTION_\nRastje\n_START_PARAGRAPH_\nNa vi\xc5\xa1avju so zelo rodovitna tla na vulkanskih kamninah ,vendar so mo\xc4\x8dno prizadeta zaradi erozije tal._NEWLINE_Rastje je na Somalskem vi\xc5\xa1avju: nizko-travna savana, v Danakilski kotlini pu\xc5\xa1\xc4\x8dava.V bolj namo\xc4\x8denih jz. delih Etiopskega vi\xc5\xa1avja raste tropski de\xc5\xbeevni gozd, ki proti S prehaja v savanski gozd in nizko grmi\xc4\x8devje._NEWLINE_Na Etiopskem vi\xc5\xa1avju prevladujejo odprte travne povr\xc5\xa1ine  s polji in pa\xc5\xa1niki.Gojijo: proso, kavo, tobak, bomba\xc5\xbe, ara\xc5\xa1ide_NEWLINE_Gozdovi pokrivajo 4\xc2\xa0% povr\xc5\xa1ine dr\xc5\xbeave.\n_START_SECTION_\nKmetijstvo\n_START_PARAGRAPH_\nS kmetijstvom se ukvarja 80\xc2\xa0% prebivalcev. Gojijo govedo, koze in konje, koruzo, p\xc5\xa1enico, je\xc4\x8dmen, krompir, proso, kavovec, sladkorni trs in jam. Pomemben dele\xc5\xbe izvoza predstavljajo pridelki, kot so kava (246.000 ton letno), bomba\xc5\xbe in oljnice._NEWLINE_Etiopija ima pribli\xc5\xbeno 5 milijonov hektarov gozdov kar pomeni, da gozdovi pokrivajo 4\xc2\xa0% povr\xc5\xa1ine dr\xc5\xbeave.\n_START_SECTION_\nRudna bogastva\n_START_PARAGRAPH_\nV Etiopiji so zaenkrat na\xc5\xa1li samo nekaj rudnega bogastva. Pridobivajo samo kuhinjsko sol iz slanih jezer v Danakilski kotlini, zlato in manj\xc5\xa1e koli\xc4\x8dine niobija in tantala ter dragih kamnov.\n_START_SECTION_\nIndustrija\n_START_PARAGRAPH_\nDr\xc5\xbeava je industrijsko skromno razvita, izdelki so pove\xc4\x8dini namenjeni samo doma\xc4\x8demu trgu. Poglavitne panoge so:  tekstilna, \xc5\xbeivilska (sladkor, rastlinska olja, brezalkoholne pija\xc4\x8de), usnjarska, obutvena, toba\xc4\x8dna industrija in industrija gradbenega materiala.\n_START_SECTION_\nTurizem\n_START_PARAGRAPH_\nTurizem je slabo izkori\xc5\xa1\xc4\x8den, vendar pa ima Etiopija velike mo\xc5\xbenosti za razvoj turizma - slikovito pokrajino, kulturne znamenitosti in narodne parke. Na leto pride samo okrog 102.000 tujih turistov'